Brian Ó hEadhra
'S e seinneadair Gàidhlig agus ceòladair a th' ann am Brian Ó hEadhara. Tha e a-nis a' cluich leis a' chòmhlan Cruinn, le Charlie McKerron agus Sandy Brechin sa chòmhlan MacKerron, Brechin & Ó hEadhra, agus mar chàraid le Fiona NicCoinnich.  Tha e cuideachd ag obair ann an leasachadh ealain is cultar Gàidhlig is e an-dràsta na Oifigear Ealain is Cultar aig Bòrd na Gàidhlig.

Beatha 
Rugadh Ó hEadhra ann am Baile Àtha Cliath. 'S ann à St Catherine’s, Ontario a tha a mhàthair agus 's ann à Dùn na nGall, Éire, a tha athair. Tha a phàrantan cuideachd nan ceòladairean.  

Dh'imrich an teaghlach gu Talamh an Èisg ann an 1973 is e na bhalachan. An siud, chunnaic Ó hEadhra cultar nan Gàidheal gu dùthchasach, beò sa choimhearsnachd. Bha athar, Aidan, a' rannsachadh eachdraidh agus beul-aithris aig Oilthigh Memorial an St John’s. Chruinnich Aidan beul-aithris Èireannach o Cape Shore a tha ri fhaotainn a-nis air-loidhne leis Taisce Cheol Dúchais Éireann. Thill an teaglach a Bhaile Àtha Cliath ann an 1978.  

Anns na 1990an, rinn e ceum ann an litreachas na Beurla agus beul-aithris Èireannach aig Colaiste Oilthigh Bhaile Àtha Cliath. Dh'ionnsaich e Gàidhlig aig Sabhal Mòr Ostaig ann an 1999 far an do rinn e an Cùrsa Comais.   

Tha e pòsta aig Fiona NicCoinnich.

Beatha-obrach 
A bharrachd air obraichean co-cheangailte ri ciùil, tha Ó h Eadhra air obair eile a dhèanamh ann an saoghal na Gàidhlig. Nam measg, bha e na oifigear leasachaidh aig Comunn na Gàidhlig; rinn e clasaichean Ùlpan agus trèanadh ann an Gàidhlig; agus seirbheisean eadar-theangachaidh mar aon (Gaidhlig gu Beurla).

Ceòl 
Bidh Brian a' seinn agus a' cluich giotàr. Bidh e a' sgrìobhadh amhrain ann am Beurla, Gaeilge agus Gaidhlig.

Chuir e air bhonn an còmhlan Anam tràth sna 1990an nuair a bha e na oileanach. Rinn iad ceithir clàran còmhla gus an do sguir iad ann an 2005.

Le Cruinn, fhuair e nomination airson Best Traditional Track aig an BBC Radio 2 Folk Awards an 2015 airson an òrain 'Manus Mo Rùin'.

Ann an 2018, rinn Ó hEadhra clàr le Fiona NicCoinnich mar chàraid airson a' chiad turais. Rinn iad clàradh ann an Leòdhas is Glaschu.

Obair le ceòl 
Bha Ó hEadhra roimhe na Stiùiriche Ealain aig an fhèis 'Blas'. Bha e na mhanaidsear aig ionad ealain Taigh Dhonnchaidh, Nis, Leòdhas.  Tha e a-nis na co-stiùiriche aig an fhèis Geiteberg Folk Festival ann an Nirribhidh.  Bidh an fhèis a' comhrachadh cultar is ceòl bho na dùthchanan Lochlannach is Ceilteach.

Clàran

le Anam 

 1994 - Anam
 1998 - First Footing
 1999 - Riptide
 2000 - Tine Gheal

le Christine Primrose 

 2003 - An Turas

na aonar 

 2005 - Life
 2011 - An t-Allt

le MacGregor, Brechin & Ó hEadhra

 2008 - Sonas

le Cruinn

 2013 - Cruinn
 2014 - Stòras

le Fiona NicCoinnich

 2018 - TÌR - Highland Life & Lore

le iomadh ceòladair 

 2007 - Dhachaigh | Home - The Murdo Macfarlane Songbook
 2010 - The Complete Songs of Robert Tannahill - Vol 2
 2013 - The Complete Songs of Robert Tannahill - Vol 3
 2014 - Struileag - Children of the Smoke

Iomraidhean

Ceanglaichean a-muigh 

 brianoheadhra.com Làrach-lìn oifigeil
 Brian Ó hEadhra air Soundcloud
 Anam Communications air YouTube
 oheadhra-mackenzie.com

Seinneadairean Gàidhlig
Ceòladairean le Gàidhlig